text: मुंबई, पुणे, नासिक और नागपुर सहित राज्य के सभी प्रमुख शहरों और कस्बों में बेहद खूबसूरत पंड़ाल लगाए गए हैं। इन पंडालों में भगवान गणेश की बड़ी-बड़ी प्रतिमाएं स्थापित की गयी हैं। इन पंडालों में महोत्सव के दिनों में मुफ्त चिकित्सा जांच, रक्तदान शिविर, गरीबों के लिए धर्मार्थ कार्य जैसे सामाजिक सरोकार के मुद्दों को भी बढ़ावा दिया जाता है। महाराष्ट्र के गर्वनर सी विद्यासागर राव और मुख्यमंत्री देवेन्द्र फडणवीस ने गणेशोत्सव पर राज्य के लोगों को शुभकामनाएं दी हैं।